

ที่ มท ๐๘๑๖.๓/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 พฤษภาคม ๒๕๖๒

เรื่อง การสรรหาและการเลือกกรรมการผู้แทนองค์กรปกครองส่วนท้องถิ่น

เรียน ผู้ว่าราชการจังหวัด (ตามรายชื่อแนบ)

สิ่งที่ส่งมาด้วย ๑. สำเนาประกาศสำนักงานคณะกรรมการการอาชีวศึกษา เรื่อง หลักเกณฑ์ วิธีการสรรหา การเลือก.. ประธานกรรมการและกรรมการในคณะกรรมการการอาชีวศึกษา จำนวน ๑ ชุด

 ๒. บัญชีรายชื่อองค์กรปกครองส่วนท้องถิ่น จำนวน ๑ ชุด

 ด้วยกรมส่งเสริมการปกครองท้องถิ่น ได้รับแจ้งจากสำนักงานคณะกรรมการการอาชีวศึกษาว่า ได้ประกาศ หลักเกณฑ์ วิธีการสรรหา การเลือกประธานกรรมการและกรรมการในคณะกรรมการ
การอาชีวศึกษา และขอความร่วมมือ องค์กรปกครองส่วนท้องถิ่นที่ดำเนินงานเกี่ยวกับการจัดการอาชีวศึกษาดำเนินการสรรหาและคัดเลือกบุคคลเพื่อเข้ารับการคัดเลือกเป็นผู้แทนองค์กรปกครองส่วนท้องถิ่น
ในคณะกรรมการการอาชีวศึกษา รายละเอียดปรากฏตามสิ่งที่ส่งมาด้วย

 กรมส่งเสริมการปกครองท้องถิ่น จึงขอให้จังหวัดแจ้งองค์กรปกครองส่วนท้องถิ่นตามบัญชีรายชื่อ พิจารณาดำเนินการสรรหาและคัดเลือกบุคลากรในสังกัดที่มีคุณสมบัติตามที่กำหนด แห่งละ ๑ ท่าน เพื่อเข้ารับการคัดเลือกเป็นผู้แทนองค์กรปกครองส่วนท้องถิ่นในคณะกรรมการการอาชีวศึกษาต่อไป โดยจัดส่งรายชื่อให้ สำนักอำนวยการ (กลุ่มเลขานุการสำนักงาน) สำนักงานคณะกรรมการการอาชีวศึกษา โดยตรง ตามแบบฟอร์ม
ที่กำหนด ภายในวันพฤหัสบดีที่ ๓๐ พฤษภาคม ๒๕๖๒

 จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๒๑-๓ ต่อ ๕๓๑๔

รอง อสถ..................................

ผอ.กศ.....................................

ผอ.กง.สศ.................................

หน.ฝ.คศ..................................

จนท.........................................

โทรสาร ๐-๒๒๔๑-๙๐๒๑-๓ ต่อ ๒๑๘

ผู้ประสานงาน

นางสาวภาวิดา ทรงไชยธราเวช ๐๙๒ ๕๖๙๙ ๖๑๕